
Către,
BIROUL PERMANENT AL

CAMEREI DEPUTATILOR 


Vă înaintăm, alăturat, RAPORTUL asupra proiectului de Lege pentru completarea articolului 5 din Legea nr.33/1994 privind exproprierea pentru cauză de utilitate publică, trimis, spre dezbatere în fond, Comisiei juridice, de disciplină şi imunităţi, cu adresa nr. Plx. 244/2019 din 13 mai 2019.

PREŞEDINTE
Nicuşor HALICI

COMISIA JURIDICĂ, DE DISCIPLINĂ ŞI IMUNITĂŢI

Nr.4C-13/444                                                                                                                           
Bucureşti, 25 iunie 2019
RAPORT 

asupra proiectului de Lege pentru completarea articolului 5 din Legea nr.33/1994 privind exproprierea pentru cauză de utilitate publică

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru completarea articolului 5 din Legea nr.33/1994 privind exproprierea pentru cauză de utilitate publică, trimis cu adresa nr. Plx. 244/2019 din 13 mai 2019 şi înregistrată cu nr. 4c-13/444 din 14 mai 2019.
Potrivit prevederilor art. 75 din Constituţia României, republicată şi ale 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.

Consiliul Legislativ a avizat favorabil proiectul de lege, conform avizului nr. 31 din 17.01.2019.

Senatul a adoptat proiectul de lege în şedinţa din data de 06.05.2019 ca urmare a depăşirii termenului de adoptare.

Comisia pentru administraţie publică şi amenajarea teritoriului a avizat negativ iniţiativa legislativă.

Guvernul nu susţine adoptarea acestei iniţiative legislative conform punctului de vedere transmis cu nr.258/04.03.2019.

Proiectul de lege supus dezbaterii are ca obiect de reglementare completarea art.5 din Legea nr.33/1994, în sensul ca lucrările declarate de interes naţional sau de interes local să reprezinte lucrări de interes public major, acestea fiind, potrivit expunerii de motive, indispensabile în cadrul politicilor fundamentale ale ţării în domeniul asigurării infrastructurii locale şi naţionale.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, comisia a examinat proiectul de lege în şedinţa din data de 25 iunie 2019.

Din numărul total de 25 membri ai Comisiei juridice, de disciplină şi imunităţi au participat la dezbateri conform listei de prezenţă.

În urma dezbaterii, membrii Comisiei au hotărât, cu majoritate de voturi adoptarea proiectului de Lege pentru completarea articolului 5 din Legea nr.33/1994 privind exproprierea pentru cauză de utilitate publică, cu amendamente admise  prezentate în Anexa care face parte integrantă din prezentul raport.
În raport de obiectul şi conţinutul său,  proiectul de lege face parte din categoria legilor ordinare.



  
PREŞEDINTE,

                                                               SECRETAR,

   
         Nicuşor HALICI                                                                Aida Cristina CĂRUCERU
Consilier parlamentar, Alexandra Muşat
Anexa

AMENDAMENTE ADMISE

la proiectul de Lege pentru completarea articolului 5 din Legea nr.33/1994 privind exproprierea pentru cauză de utilitate publică

	Nr.

Crt.
	Legea nr.33/1994 în vigoare
	Forma adoptată de Senat
	Amendamente
	Motivare

	1. 
	
	Lege pentru completarea articolului 5 din Legea nr.33/1994 privind exproprierea pentru cauză de utilitate publică
	Nemodificat
	

	2. 
	Art. 5
Utilitatea publică se declară pentru lucrări de interes naţional sau de interes local.


	Articol unic.- La articolul 5 din Legea nr.33/1994 privind exproprierea pentru cauză de utilitate publică, republicată în Monitorul Oficial al României, Partea I, nr.472 din 5 iulie 2011, se introduce un nou alineat, alin.(2), cu următorul cuprins:
	Articol unic.- După alineatul (1) al articolului 5 din Legea nr.33/1994 privind exproprierea pentru cauză de utilitate publică, republicată în Monitorul Oficial al României, Partea I, nr.472 din 5 iulie 2011, se introduce un nou alineat, alin.(2), cu următorul cuprins:

Autor:Comisia juridică, de disciplină şi imunităţi
	Tehnică legislativă

	3. 
	
	„(2) Lucrările care se declară de interes naţional sau de interes local, conform prezentei legi, reprezintă lucrări de interes public major.”
	(2) Lucrările care se declară de interes naţional şi traversează localităţi, drumuri judeţene, orăşeneşti şi comunale şi asigură legăturile cu municipii, oraşe şi comune, fiind necesare pentru realizarea de obiective de interes local pentru dezvoltarea infrastructurii locale, lucrările privind producţia şi distribuţia de energie electrică şi termică având ca scop utilizarea durabilă a resurselor de apă, monopol natural de interes strategic pentru realizarea de amenajări hidroenergetice, reprezintă lucrări de interes public major.
Autor:dep.Elvira Şarapatin

	Norma ”lucrări de interes public major” este lipsită de previzibilitate; de aceea este necesară reformularea textului deoarece intră în contradicţie cu DCC nr.1/2012 referitoare la previzibilitatea normei juridice.

